NARIADENIE KOMISIE (ES) č. 502/2006
z 28. marca 2006
ustanovujúce nové rozdelenie dovozných povolení v zmysle nariadenia (ES) č. 1081/1999 pre nejatočné býky, kravy a jalovice, niektoré alpské a horské plemená
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1),
so zreteľom na nariadenie Komisie (ES) č. 1081/1999 z 26. mája 1999, ustanovujúce otvorenie a spôsob riadenia colnej dovoznej kvóty pre nejatočné býky, kravy a jalovice, niektoré alpské a horské plemená, zrušujúce nariadenie (ES) č. 1012/98 a pozmeňujúce a doplňujúce nariadenie (ES) č. 1143/98 (2), a najmä na jeho článok 9 ods. 3,
keďže:
Nariadenie (ES) č. 1081/1999 ustanovuje v článku 1 pre obdobie od 1. júla 2005 do 30. júna 2006 otvorenie dvoch colných kvót vo výške 5 000 hláv pre nejatočné býky, kravy a jalovice, niektoré alpské a horské plemená. Uvedené nariadenie ustanovuje v článku 9 pre každú z týchto kvót nové rozdelenie množstiev, ktoré neboli predmetom žiadosti o dovozný certifikát do 15. marca 2006,
PRIJALA TOTO NARIADENIE:
Článok 1
Množstvá uvedené v článku 9 ods. 1 nariadenia (ES) č. 1081/1999 predstavujú:
-
4 163 hláv pre poradové číslo 09.0001,
-
3 458 hláv pre poradové číslo 09.0003.
Článok 2
Toto nariadenie nadobúda účinnosť 29. marca 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. marca 2006